《次临封八景韵 其五 西山晴雪》
明代·岑一麒

隆冬谁谓地无冰，阴气凝寒放晓零。小涧化为银玫带，层崖换晓玉围屏。

收藏孤鹭沙边白，埋没苍松岭上青。便欲寻梅须踏雪，不妨拥氅上高亭。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。